**Protokoll til menighetsrådsmøte i Skoklefall MR, tirsdag 14.06.2022 på Skoklefall menighetshus kl. 17.00.**

**Til stede på møtet:**

Grethe Øyna Milivojevic, Eldrid Lorentsen, Svein Are Grønsund, Rune Borknes, Rolf D. Pettersen, Margareta Nicklasson, Kirsti Langvatn, sogneprest Eva Kirkemo.

**Åpning v/ Eva**

|  |  |
| --- | --- |
| Sak27/2022 | **Godkjenning av innkalling og protokoll**Godkjenning av protokoll fra 03.05.22*Vedtak: Innkalling og protokoll ble godkjent.* |
| Sak28/2022 | **Dialog med staben: administrasjon/kirkeverge**Anne Irene Nygård orienterte om hva som er i fokus på kontoret for tiden og hva som jobbes med i stort og smått.  |
| Sak29/2022 | **Orienteringer**1. Statusoppdatering fra Eva. Kristin er nå kapellan for alle tre menighetene og ikke bare for Gjøfjell.
2. Orientering fra FR v/Rolf/Eldrid. Eldrid er blitt nestleder i FR ut året.
 |
| Sak30/2022 | **Årsmøte og sommerfest 19. juni**Vi presenterer årsmeldingen, økonomi og arbeidet med ny kirke. Vedtak om ny kirke skal forankres i årsmøtet for menigheten. Eldrid formulerer et forslag til vedtakstekst som stemmes over på møtet. Servering blir enkel; pølse med lompe, ketchup og sennep samt is. Rune handler og tar med grill.  |
| Sak31/2022 | **Frivillige**Saken ble utsatt fra forrige møte. Vi fikk ikke midler til arbeid med å kartlegge og rekruttere frivillige. Turid Øyna har oppdatere frivilliglista og overlevert denne til kontoret v/Marlou slik at noen «eier» listen. Om nye personer ønsker å stå på listen, meldes dette til Marlou. Søndagsskole står øverst på listen over tiltak som ønskes. |
| Sak32/2022 | **Ny kirke**Status og fremdrift:* Møte med kommunen angående grensejusteringer er satt til 15.06.22. Eldrid har gitt innspill på tomtegrenser til kirkevergen og denne er forankret i MR.
* Møte med befaring 29. juni (FRs arbeidsgruppe m.fl.)
* Kommuneplanens arealdel – konsekvenser for kirke? MR kommenterer at vi registrerer at vår tomt er regulert til kirke og offentlig formål samt at MR har gjort vedtak på at den gamle kirken skal bestå.
* Svar fra kommunen på vårt brev – Grethe purrer dette.
 |
| Sak33/2022 | **Representanter til utvalg/komitéer**Grønn menighet og Nesodden kirkes 850-årsjubileum.Vi har to ungdommer som kan spørres til å sitte i utvalget for Grønn menighet – Eva spør. Rune går inn i komiteen for Nesodden kirkes jubileum. |
| Sak34/2022 | **Siste Vesper i Skoklefall**Markering på kirkekaffen + informasjon om endringer offerkonto.Eldrid sier noen ord og overleverer blomster på vegne av MR. Kirsti baker kake og ordner kaffe.Det må informeres om at Vesper får nytt kontonummer når arrangementet flyttes til Nesodden kirke fra høsten av. Grethe kontakter Øyvind Tobiassen som kan informere faste givere til kulturkontoen, og Steinar Glimsdal for å oppdatere Kirkespeilet.  |
| Sak35/2022 | **Eventuelt*** Forslag til møtedatoer for høsten:

16. august, 20. september, 25. oktober og 29. november.* Marlou ønsker seg en bildedatabase til å bruke i reklame for arrangementer, så send inn om du har noen som kan brukes.
* Menighetsweekend 27.-28. august, komiteen har startet planarbeidet.
* Kirkeverter, klokker, kirkekaffe og offeroversikt er fordelt på gudstjenestene til høsten.
 |